Lo-Renz-O/malagasy-sentence huggingface dataset:
Haseho amin’ny fizarana telo ny asa. Ao amin’ny fizarana voalohany no hanoritsoritana sy hanehoana ny toerana anaovana ny asa fikarohana. Hovahavahana ao anatin’izany ny tontolo jeografika, ny lafiny ara-toekarena sy ara-piarahamonina. Hasongadina ao amin’ny fizarana faharoa ny filàn’ny zazavavy ao ambohimahazo. Haseho ny fomba fiainan’ny zazalahy sy zazavavy ao an-toerana. Ao amin’ny fizarana fahatelo no handrosoana soso-kevitra hanatsarana ny fanabeazana ny zazavavy hamaly ny filàny eo amin’ny fiainana andavanandro.
Nipoaka tokoa ny fihetsiketseham-bahoaka taorian’ny nanoratany ity tononkalo ity, satria nirohotra an-dalam-be ny vahoaka ny may 1972, ary nirodana ny repoblika voalohany. Nitohy hatrany anefa ny toetra ratsy nataon’ireo mpitondra. Ny mpitondra talohan’ny 1972 no nambara fa nangoron-karena. Mbola niverina ihany izany taty aoriana na dia hoe hampanjakaina aza ny sôsialisma. Nampitandrina ireo mpitondra noho izany indray ny mpanoratra, fa hihetsika ny vahoaka handrodana azy ireo raha mbola misy fangoronan-karena sy tetika maizina ho fanambakana raha mbola ny mena ho ambonin’ny mena ny vahoaka tolorana vato mafana.
Olona voatokana ny mpitandrina. Antso avy amin’andriamanitra no nahatonga azy ho eo amin’izany toerana izany; izany hoe tsy ny olona rehetra akory no ho lasa mpitandrina, fa izay nantsoin’andriamanitra ho amin’ny asa fanompoana ihany. Misy toetra sy andraikitra takina tokony ho môdely izy, tokony hiandry sy hamahana tsara ny ondriny, ary tokony hiezaka hanao izay haha olom-banona ny tanoran’ny fireneny.
Ny afo dia hery miavaka, manafana izy ary natao ho fandevonana sy fandroahana ny ratsy. Koa na ny labozia mirehitra ao an-trano fiangonan’ny kirisitianina katôlika sy ao an- tranon’ny ombiasy, na ny afo nalaina tany amin’ireo trano be soa, dia atao noho io anton- javatra io. Eo koa ny fandikana afo mialoha ny hidirana ao an-trano rehefa avy any amin’ny faty, izay heverina fa toe-javatra ratsy indrindra ho an’ny manana aina. Sarin’ny fanahy, loharanom-pahazavana aman-kafanana ny afo, ka mandresy ny herin’ny haizina. Ny maizina izay hanjakan’ny hery ratsy.
Tamin’ny fotoana nananganany tropy teatraly, no nanomboka namirapiratra ny teatra teto madagasikara. Nahay nitendry zava-maneno maro izy, ny nampiavaka azy, dia tamin’ny piano avokoa no nitendreny ny hira noforoniny. Tao amin’ny tropy zanaky ny maraina notarihin’i alexis rakotobe no nanombohany nanao teatra. Amin’ny maha olo-malaza, sy olona namela mamy teo amin’ny sehatry ny kanto malagasy an’i justin rajoro, dia misy lalana iray nampitondraina ny anarany, mihazo ny ambassade de france, mission de coopération et d’action culturelle eo andohalo antananarivo. Maro ireo hira noforoniny, mbola tsy afaka am-bavan’ny maro ankehitriny. Anisan’ireny ny tsy misy tsy ho diso , ilay takariva kely , ny voamaintilany , nodimandry teto
Singa roa lehibe samy manana ny maha izy azy eo amin’ny asa soratra ny endrika ivelany sy ny vontoatiny. Mifampiankina sady mifameno koa anefa izy ireo. Miankina betsaka amin’ny lohahevitra hovahavahana mantsy ny fandrindrana ny fomba fanoratra hifanaraka amin’izany. Koa alohan’ny hirosoana amin’ny famahavahana ny vontoatiny dia andeha hojerena aloha ny endrika ivelan’ny tantara. Hozaraina roa miavaka tsara ny asa, ao amin’ny tapany voalohany dia hovahavahana ireo singa mamelona ny tantara ka ireto avy izany ny toerana, ny habaka ary ny mpandray anjara. Sy ny fomba fanehoan-kevitra. Ny hevitra raketin’ny tantara kosa no hojerena ao amin’ny tapany faharoa. Tsara ny manao fanamarihana etoana fa ny endrika isehoany ihany no aseho ato amin’ity fizarana ity fa ny hevitra ilafihany kosa dia ho hitantsika ao amin’ny fizarana fahatelo farany.
Andram-pamaritana ny mamahoaka tamin’ny endriny taloha azo faritana amin’ny fomba maromaro ny mamahoaka tamin’ny endriny taloha araka ny fiforonan-teny, araka ny rakibolana, araka ny fahitana azy ao anaty fiarahamonina, ny mangala-bary, fomba any vonizongo mitovitovy amin’ny mamahoaka, fisintonan-kevitra hamaritana ny mamahoaka.
Nankasitraka an andriamanitra indray anefa izy mivady, ary nionona nanoloana ny fitondrany rehefa nisy ny zanak i sahondra hotaizany. Hoy ramatoa razay aoka horaisina mihitsy ity zazakely ity, fa tolotra avy amin andriamanitra io! 188 mino aho fa efa nomanin andriamanitra handray ny zanak i sahondra tokoa isika mivady satria raha nanana izay nateraka isika dia ho nandà an-kitsirano ity zaza ity. 189 hoy ingahy radavida.
Ity tenin’i tsiry ity indray, dia tsapa fa misy fahadisoany. Noho izany, ny fomba hitondrana ny fitsikerana eto, dia fitsipahana tanteraka ny hevitr’i tsiry. Ireto izany no tokony hohazavaina fanohanana fa mahatonga ny olona tsy hahay hitondra tena ny fahantrana afaka mijoro ho olon-kendry mahay mitondra tena tsara, na dia mahantra aza ny tokony hataon’ny olona manam-panahy manoloana ny fahantrana.
Nipoahan’ny ady tamin’ny taona 1947, ampasampito kosa no voalaza fa toerana nitondrana an’i lala rehefa avy nogadraina izy. Ireto no fehezan-teny ahitana izany ao amin’ny tantara xxiv-ditra fahizay efa nianatra tany iarivo izahay efa-dahy tamin’izany hoy i lala , dia izaho sy rakoto, ary roger sy maxim. Tak 159 midika izany fa nonina teto antananarivo ireo olona ireo xxxi- tranomaizina misasakalina aho lala no nentina tao an-tranomaizia dia nentina teny ampasampito. Tak 200 x-tavaratra mampitebiteby vahoaka anie izany raharaha tany moramanga any izany e , hoy i lefandro raha nitantara tamin’i lala. Tao moramanga tokoa mantsy no nipoaka voalohany ny raharahan’ny 1947 ary tsy novan’ny mpanoratra izany fa tena nasehony. Fa voasoritsoritra kokoa rehefa miresaka ny morontsiraka ny mpanoratra. B2. Ny toerana manodidina an’i toamasina. Mbola anisan’ny toerana nanorenan’ny mpanoratra ny tantara koa iny faritra iny, ary toa mibahan-toerana kokoa aza satria saika tany avokoa no tena nisehoan’ny ankamaroan’ ireo hetsika ao amin’ity tantara fofombadiko ity. Ireto avy ireo toerana ireo toamasina, bazary-be, eny an-tseranana, vatomandry, sekoly protestanta, sekoly katolika, antanambao, ambatondrazaka, andekaleka, sns. Ireto kosa no fehezan-teny maneho izany ao amin’ny tantara
Ny amin’ny fotoana anatodizan’ny trondro ary misy toerana ihany koa izay tsy azony anjonoana toy ny amin’ny vinany sy ny toerana fanatodizan’ny trondro. Napetraka ihany koa fa misy ny karazam-pitaovana izay tsy azo ampiasaina toy ny dinamita, ny poizina. Tsy manome lanjan’ireo lalàna ireo anefa ny maro amin’ireo mpanjono any amin’ny faritry ny afrika andrefana. Mitovy tsy misy valaka amin’ny lalàna sy fepetra napetraka tao amin’ny fari-dranomasin’i maroantsetra ihany ireo toe-java-misy ireo. Olana ihany koa ny haintany, ny rivo-doza, ary ny fifindra-monin’ny trondro, miteraka fahasahiranana ho an’ny mponina ireo toe-javatra ireo. Ireo no olana lehibe atrehin’ny mpanjono sy ny tontolon’ny asa fanjonoana manerana ny afrika andrefana iray manontolo. Tsy indray miseho amin’ny toerana iray anefa ireo olana rehetra ireo fa mizarazara amin’ny faritra sy ny toerana manerana ny afrika andrefana. Manao ahoana àry ny fisehon’ireo olana ireo any amin’ny firenena sy ny faritra samihafa any afrika andrefana? Iray amin’ny firenena mandrafitra ny faritry ny afrika andrefana i burkina faso izay ahitana ny tanànan’i sandogo. Ny haintany ny olana atrehin’ny mponina ao. Maina ny tany ka tsy azo ambolena, ny fambolena anefa no foto-piveloman’ny mponina. Noho io toe-javatra io, nivarina tamin’ny asa fanjonoana ny ankamaroan’ny olona tao an-tanàna.203 olana faharoa, araka ny efa voalaza teo ambony dia mpamboly ny mponin’ny sandongo teo aloha ka ny fomba fambolena sy ny tekinika tao anatin’izany fambolena izany no tena ananany. Mbola tena zava-baovao taminy ny sehatry ny fanjonoana. Izany hoe tsy manana fahaiza-manao mahakasika ny jono sy ny fikirakirana ny vokatry ny jono ny mponin’i sandogo. Olana natrehin’ny vahoakan’i sandogo ihany koa ny fisian’ny voay, mba hahafahana manohy ny asa fanjonoana na dia eo aza ny haintany dia nanamboatra toha-drano ireo mpanjono, rehefa vita anefa ny toha-drano dia nifindra monina ao amin’ilay rano ny voay izay mampidi-doza ho an’ireo mpanjono204. Ny fomba amam-panao any sandogo anefa dia mametraka fa zava-masina ny voay ka tsy azo vonoina. Noho izay fomba amam-panaon’ny mponina izay dia sarotra ny hamahana ny olana ary ny fihetsiky ny mponina, aleon’izy ireo ny manaraka ny fombafomba toy izay hanaraka ny lalàna apetraky ny fanjakana mba hampandeha tsara ny asa fanjonoana. Zava-doza anefa no ateraky ny fisian’io voay io ho an’ireo mpanjono, araky ny voalazan’i tubo zongo izay lehiben’ny vondrona mpanjono ao
Ny famintanana fomba fakana trondro amin’ny alalan’ny fintana ny famintanana. Amin’ireto faritra ireto dia ny dobon’amparihinandriambavy sy ny reniranon’i mahajamba no fanatanterahana izany. Amin’ny fotoana tena mahabetsaka ny rano dia misy ihany ireo mamintana eny an-tanimbary. Samy mamintana avokoa ny sokajina olona rehetra; na kely na lehibe; na lehilahy na vehivavy.
Io tsikera io no fototra iray lehibe mampijoro ny fikarohana. Mba hampitombona bebe kokoa ny fanazavana atao, anefa dia tsara raha mampiasa haitsikera hafa ihany koa, satria hoy ny mpandinika iray tsy misy lalan-tsikera tokana ahazoana mandinika asa soratra amin’ny lafiny rehetra. Petra kevitra samihafa no hiaingan’ny mpahaitsikera arakaraka izay lafy kendrena havoitra 8.
Nezahina navoitra tamin’ity toko voalohany ity, ny fiheveran’ny mponina ao vodiriana araka ny sokajiny avy, mahakasika ny fampiasana fomba fandrindram-piterahana sy ny fampiasana fomba fanabeazana aizana. Mizara telo lehibe amin’ny ankapobeny ny hevitry ny mponina manoloana izany. Ao ireo manaiky fa ilaina ny fandrindram-piterahana sy ny fomba fanabeazana aizana noho ny antony maro samy hafa. Ao koa ireo mandà ny hampiasana izany, misy ny misalasala noho ny tahotra sy ny tsy fahalalana. Hita ho mirona any amin’ny fandavana ny amin’ny hampiasana ity fomba ity ireto sokajin’olona ireto ny zokiolona na ireo efa voky andro, ireo mpivady somary efa nahazo taona, ary ireo olona heverina fa ambany fari-pahalalana. Antony maro samihafa no mahatonga izany. Eo ny fiheverana fa fanomezana avy amin’ny avo ny zanaka ka tsy tokony ho ferana, manampy trotraka ny tsaho ny amin’ny voka-dratsy aterak’ity fomba ity. Amin’ny ankapobeny, ny vehivavy no maro an’isa amin’ny fanekena fa ilaina
Loza izato hasahiako! Andray, iky, ’ty habibiako! Nasiaka loatra ny fitenenako! O! Ifonako, anenenako! F’iza intsony, k’iza intsony o, ry lovako ambony no hiaraka aminao hizaka izao rehetra izao, raha lasana aho mandao? Ianao irery sisa no hany mba hamisavisa eny, ianao, ianao irery no hizaka ireto fery sy ny kaikitry ny fositra raha lasana aho mandositra! Fa ny andro takariva amin’izay ho tena ziva ny maraina dia ho haolo ny tanàna dia ho ntaolo! Ka ny vahiny izay mandady no hanatsatoka ny kiady ity tanànako fahiny noheveriko mba afaka iny! Tsia! Fa hiova hevitra aho ka na inona fitraho sy fandindonao ho rava hiorina eto lalandava ny fisiako manontolo, na lo ianao na bobongolo!
Araka ny nambara teo amin’ny teny fampidirana sy ny haitsikera nosafidiana hampiharina eo amin’ny fandalinana dia mifamatotra amin’ny fiarahamonina nivoahany ny lahabolana am-bava toy ny osika. Koa hampahafantarina amin’ity fizarana voalohany ity ny fiarahamonina ao marolambo namokatra ny osika ka ho hita amin’izany ny toerana, ny fiarahamonina ary ny karazan-dahabolana misy indrindra ny osika. 1.1. Fampahafantarana ny toerana hojerena amin’ny fampahafantarana ny toerana i marolambo eto madagasikara, ny kaominina sy ny fokontany ary ny fifandraisany amin’ny ivelany. 1.1.1. I marolambo eto madagasikara amin’ny ilany atsinanan’i madagasikara, eo anelanelan’ny renirano bemarivo any avaratra sy mananjary aty atsimo no misy ny betsimisaraka 26 randriamamonjy frédéric, 2006, tak. 248 , izay iompanan’izao asa fikarohana izao. Mahatratra 70 hatramin’ny 80 km ny antsakany ary 850 km ny andavany. Ny ranomasimbe indiana no mamaritra azy ao atsinanana ary ny hantsan’i betsimisaraka kosa ao andrefana 27 lahady pascal, 1979, p. 18 eo afovoany atsinanan’ny nosy no ahitana an’i toamasina, izay sady renivohitry ny betsimisaraka no renivohitry ny faritra atsinanana koa. Fito 7 ny distrika amin’io faritra atsinanana io dia toamasina i, toamasina ii, brickaville, vatomandry, mahanoro, antanambao manampotsy ary marolambo. I marolambo no distrika atsimo indrindra amin’ny faritanin’i toamasina. Manana velarana 3764 km228 izy. Misy distrika enina 6 manodidina azy ka ny telo ao avaratra sy atsinanana dia amin’ny faritany toamasina ihany anosibe an’ala, antanambao manampotsy ary mahanoro. Ny iray aty andrefana, antanifotsy, amin’ny faritanin’antananarivo. Ny roa ao atsimo kosa dia nosy varika sy fandriana, samy anaty faritanin’i fianarantsoa. Misy vokany ny fifandraisana amin’ireo distrika ivelany
Pédagogie, tak 11. La pédagogie steiner-waldorf, basée sur les théories éducatives de rudolf steiner 1861-1925 , est une des applications les plus connues de l’anthroposophie fondée par celui-ci. Elles sont aussi connues sous le nom d’écoles waldorf. Ces écoles cherchent à équilibrer les matières intellectuelles avec les matières artistiques et manuelles en suivant l’évolution de l’enfant. Cette pédagogie est pratiquée dans les écoles steiner, écoles privées qui comptent environ 1 000 sites dans le monde, majoritairement en amérique du nord et en europe, dont environ 200 en allemagne.
Fankatoavan’ny ray aman-dreniny ve? Volon-katsaka misetra tadio isika ireto, rabe! Hoy izy nigoika. Mizaka ny tsy eran’ny aina loatra! Aiza ihany no halehantsika, fa tsy nisy vokany ange ny dian’idadabe tany aminay farany teo? Niondri-panahy koa rabe. Nanevitevika ny tany am-pony. Rehefa ny be fahendrena no tsy nahomby amin’ny fandaminany ny rariny, dia sasa-poana eo, fa ny manoa ny zava-misy no metimety kokoa. Sa ny fankasitrahan’ny masoandro amam-bolany? Nefa, na hikimpiana tsotra izao sy hitafiana vy aza izany rehetra izany, mbola nanaikitra manindrontsindrona ny fanahy kokoa ny fiheverana fa olona tsy mifankaheny izy roa! Olona mpifady ve hivady? Sady tsy afaka ny hifanambady na oviana na oviana isika raha mbola tsy mifankaheny! Hoy rabe nitoreo. Nigogogogo hatrany i noro. Azony nodinganina avokoa ny lavadavaka teo aloha, fa io fatoram- pihavanana io no hantsana lalina tsy maintsy ihoarany vao ho tafita. Nefa, mangitsokitsoka loatra ny hady nanidiana ny fitiavany, ka manomboka miraviravy tanana ny fanantenany. Mikatsaka an’andriamanitra hatraiza hatraiza hamonjy ny fiainany izy, nefa toa iereny! Ny tsy fanoheran’ikaky radona ny fitiavany sy ny mbola fitsofotsofohany hiaro izany sisa no mba jabora kely mitsilopilopy ianteherany hanazava nefa, aiza ny lalan-kivoahana?
Ny hanina tokoa mantsy dia ahazoana mitaratra sahady izay ho toetoetran’ny tsirairay eo anivon’ny fiarahamonina. Jereo ange ireto ohabolana ireto na maro aza ny vorona, ny goaika ihany no mihinana ny voanjo raha vinanto tsy mividy ary tsy mitondra tsy mivimbina dia fanam-bomanga no anjarany ny hanina tiana hambara eto, tsy izay hanina ihany akory fa hatramin’izay aroson’ny olona ihany koa. Ny toetran’ny olona eo am-pihinanana sy ny zavatra hanina dia efa ahafahan’ny olona mitsara ny fananam-panahy sahady, ohatra nomena mpandalina fiarahamonina iray momba izany indrindra fady kosa ny misotro rano alohan-joky, fa raha tery mafy ka te hisotro rano dia mandray rano amin’ny fisotroana ary atolotra ny zokiny handramany na mody isotroany vao mahazo misotro ny zandry sy zanaka 27. Tsy latsa-danja amin’izany ny fihetsika asehon’ny olona iray raha sendra olona misakafo izy, ny vahiny tonga mandritra ny fotoam-pisakafoanan’ny fianakaviana dia tsy miditra, tsy manatona ny varavarana akory aza, mipetraka ery lavidavitra aloha izy, eny an-tokontany, ary miandry am-paharetana, satria tsy maintsy hiteraka olana ho an’io fianakaviana mbola mihinana io izy raha miditra fahendrena, anehoana ny fananam-panahy, tokony hananan’ny tsirairay eo am-pisakafoana daholo izany, ary fomba niainana sy iainana eto madagasikara, araka ny itateran’i paulhan azy28 , tsy ny malagasy irery anefa no manana izany fahendrena izany, hoy ihany izy, ny frantsay koa, tsy miditra ao an-tranon’ny namany raha mbola misakafo io. Tena foto-kevitra goavana amin’ny malagasy tokoa izany fanahy izany, satria ny fanahy no olona 29. Ny aminy manontolo izany no voakasik’izay. Ahoana anefa no ahalalana fa mety sy antonony izay notanterahin’ny fanahy ?
Ny fifandraisana misy eo amin’ny hevitra sy ny fisiana sens et implication ihany koa dia hahafahana maneho izany hevitra izany araka ny fandinihana nataon’i benoit de cornulier43. Ny teny hoe misondrosondrota dia midika hoe lebiaza haingana , omena anarana p io ohatra 43 io ary atao hoe q ny hevitra azo avy amin’io ohatra io ka ny p midika q, izany hoe p mitarika ny q. Misondrotra mihalehibe dia nanome ny hevitra hoe misondrota ho lehibe haingana.
Mahagaga miaro nanoloana ilay tovovavy mpivaro-tena tao amin ny trano fandraisam- bahiny 62 toy ny voaloboka ny tsangananao ny tsanganan i mendrika voaloboka maneho ny fankasitrahan i miaro ny mombamomba an i mendrika iray manontolo 68 toy ny vatolahy aho manoloana azy miaro vatolahy tsy nahahetsika, tsy nahateny. 69 toy ny voaloham- bokatra fanolotra mpanjaka ny fitiavany ny fitiavan i mendrika voaloham- bokatra fanolotra mpanjaka mendrika, sarobidy, tsara tsy misy kianina
Uap bailler, êtrte béant hoaka ubah autre, différent, changé, transformé ova ubi patate douce ovy ubun-ubun fontanelle, crâne evo-evo ucap parole, réciter, prononcer, expression ontsafa udang crevette orana ukir sculpter, ciseler, graver sokitra ulah comportement, attitude ola ular serpent olatra ulu amont olo ana ulbun-umbun evoevo jereo ubun-ubun umbut tirer, arracher ombotra ungkai ouvrir, défaire, détacher s okatra
Ihany koa izay heviny sy izay ataony eo am-pitoerana eo. Ireny mpianatra ireny, dia lasa manana toetra tsy mivelatra, izany hoe tia mitokantokana ary tsy sahy maneho hevitra na miady hevitra rehefa misy fivoriana araka ny hevitray, ilaina ny fampandraisana anjara ny mpianatra rehetra araka izay azo atao, satria izany dia fanomanana azy ho olona tompona andraikitra amin’ny fanatsarana ny fiainany. Ny fahazotoan’ny mpianatra mandray anjara mantsy dia mitondra azy amin’ny fahazarana mikaroka sy mandinika ary mamakafaka izay toe-java-misy iainany. Lasa manana toe-tsaina miantehitra amin’ny herin’ny tenany samirery izy, ary teraka ao aminy ilay toe-tsaina tia mifanakalo hevitra amin’ny hafa. Rehefa sahy maneho ny heviny ny mpianatra mikasika ny zavatra ampianarina azy, dia azo heverina fa tsy maintsy hisy fahalalana tafapetraka ao an-tsainy ao, ary afaka manitatra izany aza izy, miainga tamin’ny fifanakalozan-kevitra natao tao an-dakilasy. Ilaina ny fifehezana ny habaka mandritra ny fotoana ampianarana mba hahitana ny fihetsiky ny mpianatra rehetra, satria anisan’ny antony tsy ahitam- pahombiazana ny tsy fahafehezana izany. Toy izao manaraka izao, ohatra, ny tsy fahafehezan’ny mpampianatra a izany habaka izany tao amin’ny kilasy fahafolo.
Tsy dia mety loatra ny nandaharana ny fanontaniana amin’ireo ohatra roa noraisina ireo. Amin’iry voalohany ; tokony ho ny fahazoana ny lahatsoratra no voalohany , avy eo ny fandalinana arahin’ny famintinana , ary faranana amin’ny famakafakana. Fa misy amin’ireo tombana ihany koa no tsy ahitana afa-tsy ambaratonga iray ihany. Tombana tsy ahitana afa-tsy ambaratonga iray ihany
Manolo sy manamboatra ny singa mpamorona ny taova io ilay nampitahàna azy tamin’ny fitaovana enti-manamboatra, teo aloha ny pirotida no fitaovana na singa fototra manan-danja indrindra eo amin’ny vatan’olombelona raha oharina amin’ny fanorenan-trano dia ny biriky na simenitra enti-manangana ny rindrina raha tsy misy azy dia tsy misy ny trano, toy izany koa ny vatan’olombelona, raha tsy misy ny piroteina. Ny sakafo, loharano lehiben’ny fahaveloman’ny biby sy ny zava-manana aina ka raha foana izy dia maty ny vatana. Toy ny fitaovana rehetra ny vatan’olombelona, ilana fikojakojana foana, tsy miandry ora na fotoana izany, ny simba tsy maintsy soloana avy hatrany tsy ilana ny dinika na era mba tsy hanembana ny asany, satria ny fijanon’io masinina io iray segondra monja dia mitory fahafatesana avy hatrany. Ny zaza mitombo koa ilàna singa mpamorona ny taova mba hahafahany mivoatra fa raha tsy izany dia efa foana ela ny taranaky ny manana aina rehetra. Ny piroteina dia tsy mba azo tehirizina, noho izany mila mamorona azy isanandro ny vatan’olombelona. Toy izao ary ny tokony ho filan’ny olona azy 1 ka hatramin’ny 1,5g isaka ny 1kg amin’ny lanjan’ny vatan’olombelona, noho izany, vehivavy mila 60g ary ny lehilahy mila 70g. Manatombo roa ka hatramin’ny telo heny amin’io kosa ny ankizy manodidina ny 13 taona. Ny vokatry ny tsy fahampiana mahatsiaro mijalin’ny harerahana ilay olona na koa midina ny tosi-drany. Amin’izay fotoana izay dia mihinan-tena ao ny vatana ka ny tsy feno any amin’ny piroteina dia alainy any amin ’ny nofon’olombelona sasany hifintina hiala mihitsy ; mety koa hahitana kentrona ny handriny na ny kihony. Tsy dia mahatanty maharary loatra ireny olona ireny, satria voasembantsembana ny fiforonan’ny singa mpiaro anti- corps vi-2-ny lipida na ny menaka ny asan’ny lipida eo amin’ny vatana mamorona hery enti-miasa, ary izy no mahavita na manome tsara indrindra amin’izany, ahazoana miady amin’ny hatsiaka izy amin’ny alalan’ny hafanana aterany
Na dia lava aza ny tantara foronina raha miohatra amin’ireo asa soratra hafa, dia tsy tantaram-piainana iray manontolon’ny mpandray anjara fototra no tantaraina ao. Ampaham-piainana amin’ny endrika mivelatra kokoa. Ny tantara foronina onjam- pilafila dia miresaka ny tantaran’i bako mandritra ny dimy taona eo ho eo. Toy izao no ahafahana milaza izany 25 taona i bako, eo amin’ny fiandohan’ny tantara i bako tovovavy manodidina ny faha dimy amby roapolo taonany eo ho eo 90 fito volana no nitondrany an’i nirina tao an-kibo. Efa fito volana izay. Sempotra izy. Fanina, nianjera saro-piterahana izy tonga aloha ny zaza tsy tonga volana i nirina. Tsy feno andro.91 herintaona i nirina. I bako nanomboka nitady fiainam-baovao tany ivelan’ny trano. Niherina ny taona efa nanandrana nitsangana i nirina dia nizaha lalan- kombana i bako. Handositra? 92 nanaraka an’i fetra tany mahajanga i bako. Roa taona taty aoriana izy vao niverina i bako! Tsy efa roa taona ve akia izay ?
Lohasaha, misy endrika miavaka hita rehefa takariva. Mifandray tendro amin’ny lokon’ny faravodilanitra izany. Ny tamberin’andian-teny mifanesy eto dia nentin’ny mpanoratra nanasongadina ny toetry ny ankizy amin’ny ankapobeny. Nandokoana ny fihetseham- pony manoloana ny fahitana toe-javatra miavaka eo amin’ny fiainana ihany koa izany. Mbola mampiasa io sarin-teny io ratsimba georges amin’ireo tononkalony hafa. Amin’ireo tononkalo mivetso ny fitiavana dia ahitana ny fampiasany ny anaphore toy izany ny voarakitra ao amin’ny tononkalo mitondra ny lohateny hoe raha andro tokana mantsy ny anio ikoranan’ny fianakaviana raha tsy fantatra dia anontanio izay anton’ity fifaliana andro tokana fa fandresena ny avaly sy fosan-tsy tia sady andron’ny fifanekena ifanaovan’ny fo mifangia andro tokan-tsy hay hadinoina ivondronan’ny andro fahiny sy ny hoavy izay mbola hantsoina248
Noraisinay hanompanana ny fampitahana ary ny rango hita ao amin’ny faritra tsilokana vonizongo faritra avaratra tsy nidina tany an-toerana anefa izahay fa tamin’ny alalan’ny vaky boky no nahafahana nanao izany. Antony iray nifidianana ny toerana dia teo aloha ny fahasamihafan’ny fiteny sy ny fomba ka ahafahana mampitaha tsara ny lahabolana. Teo ihany koa ny fahitana fa isan’ny faritra mbola tena mampiasa ny rango iny faritra iny. Amin’ny maha faritra roa samy hafa ireo toerana hanaovana ny fanadihadiana dia misy lafiny samy hafa koa ny fomba hanatanterahana ny rango. Voalohany indrindra dia mbola manaraka ny rafitry ny rango tany am-piandohana ihany ny rango ao vonizongo raha toa ka efa manaraka rafitra vaovao ny rango hita ao faratsiho. Eo amin’ny rafitra anatiny moa dia mitovy ihany na ny feony, na mpiangaly, na ny fanatanterahana azy. Ny fiteny moa mazava ho azy fa samy mampiasa ny fiteniny ny faritra tsirairay. Misy araka izany ny rango mitovitovy saingy eo amin’ny voambolana ampiasaina no tsy mitovy. Ohatra azo raisina amin’izany ity rango ity, izay samy manao azy na ny ao faratsiho na ny any tsilokana. Saingy ny voambolana no miova araka ny faritra. Akora faha 10